Anv annezidi Stadoù-Unanet Amerika

Plediñ a ra ar pennad-mañ gant an doare da envel annezidi Stadoù-Unanet Amerika.

E brezhoneg
Amerikan
E brezhoneg, evel er yezhoù keltiek all hag en ur bern yezhoù er bed (alamaneg, arabeg, galleg, rusianeg…), e vez graet gant ur stumm kevatal d'ar ger American, an anv a ra annezidi ar vro-se anezho o-unan, da lavarout eo gant Amerikan en unander, hag Amerikaned el liester, dreist-holl.

Anv zo, zoken, eus amerikaneg a-wechoùigoùGeriadur Ménard, met saozneg SUA a vez graet peurliesañ eus an American English, evel ma vez laret er yezh-se.

Amerikad
Kinniget e oa bet, e 1983Dafar 63 evit ar Geriadur Broadel, Preder, 1963, p. 8., lakaat kemm etre Amerikan, a vije bet mat evit SUA, ha Amerikad a vije bet mat evit ar c'hevandir a-bezhDa skouer: Geriadur arnevez gallek-brezhonek, Imbourc'h, 1983, p. 8..

N’eo ket bet heuliet kaer an diforc'hañ-se, marteze abalamour m'eo re dost an eil stumm ouzh egile. Geriadur an Here a laka un tamm kemm etrezo : Amerikad a dalvez evit ar c'hevandir a-bezh ha netra ken, hag Amerikan evit ar c'hevandir a-bezh, hag ouzhpenn, ent-strizh, evit Stadoù-Unanet AmerikaGeriadur brezhoneg an Here, 2001, p. 40a.

Sklaer eo ne ra ket berzh ar ger Amerikad abaoe 1983, hag e vez implijet ar ger Amerikan en daou ster, evel en holl yezhoù dre vras.

Amerikaned ouzh Stadunaniz
Alies koulskoude e vez implijet an termen Amerikaned pa vez c'hoant d'ober anv eus annezidi ar Stadoù Unanet. Graet e vez e-giz-se dre m'eo deuet Stadoù-Unanet Amerika da vezañ ar galloud armerzhel ha politikel brasañ en Amerika hag er bed a-bezh. En em silañ a ra o levezon sevenadurel dre-holl ivez, ha dreist-holl abaoe an Eil Brezel-Bed. 
Daoust da se eo re ledan ha re amresis an termen Amerikaned pa vez c'hoant d'ober anv en un doare reizh eus annezidi ar vro-hont. Kalz brasoc'h eget SUA eo Amerika.
Kizidik eo annezidi Suamerika dreist-holl war ar poent-mañ. Ganto e vez graet ingal gant an termen « Estadunidense »  pe « Estadounidense »Estadounidense eo ar stumm erbedet e spagnoleg gant ar Real Academia Español, ha n'eo ket gant « Americanos » (Amerikaned) evit ober anv eus tud SUA.

Se zo kaoz e vez gwelet, abaoe 2006 dreist-holl, muioc'h-mui a vrezhonegerien oc'h ober gant ar gerioù Stadunanad (ha stadunanat), Stadunaniz. Betek ar ger stadunaneg zo bet savet Lec'hienn Sav-Heol, embannet d'ar "16 mai (sic) 2015" da 12:05..

E yezhoù all
En euskareg
Estatubatuar, eo ar ger, eus batua, unvan.

E galleg
E galleg eo ar ger Américain an hini degemeret hag erbedet gant servijoù ar StadJournal officiel (1994)Recommandation concernant les noms d'États, d'habitants, de capitales, de sièges diplomatiques ou consulaires (liste établie par le ministère des affaires étrangères et européennes).

Etasunien
Kavet e vez a-wechoù ivez États-Unien pe Étasunien, testeniet abaoe 1910*La Revue du mois, volume 10, page 56, 1910. « A la différence des États-Uniens et des Canadiens, les latins du Mexique, du Pérou, du Chili, de l’Argentine et du Brésil ne sont point — ou à peine — affligés du préjugé de couleur; », met n'eo deuet war-wel da vat nemet er bloavezhioù 1990. Daoust ma vez graet aliesoc'hik gantañ e Kanada eget en Europa n'eo ket ken stank an termen-se, ha gwelet e vez dre vras en daou du d'ar Meurvor Atlantel evel un termen dismegañsus, pe da vihanañ abegus e-keñver Stadoù-Unanet Amerika.

Radio-Kanada gallek en deus bet lavaret eo un termen « péjoratif » ("gwashaus"), ha berziñ a rae ober gantañ e-lec'h « américain »La qualité du français à Radio-Canada p. 21, annexe 1 : « L. La direction pourrait, par exemple, prohiber l'utilisation du terme "États-unien" en invoquant le fait que ce terme à une connotation péjorative. »  Amspis : mankout a ra ar bloavezh..
E 1994, ar pennad ÉTASUNIEN,IENNE, e-barzh Le nouveau Petit Robert, renet gant Josette Rey-Debove hag Alain Rey, ma'z eus roet ur skouer tennet eus ar pemdeziek katolik La Croix, e 1965 .
E 2008 ez eus divizet gant France-Info ne vefe ket graet gant an termen-se ken gant ar gelaouennerien24 a viz C'hwevrer 2008.
Met implijet eo bet gant Le Monde e kentelioù douaroniezh : https://web.archive.org/web/20150924092351/http://www.lemonde.fr/revision-du-bac/annales-bac/geographie-terminale/l-organisation-du-territoire-des-etats-unis_t-hrde100.html .
E 2010 e tivizas kumuniezh ar Wikipedia gallek chom hep ober gantañ evit abegoù neptuegezh : «En application de Wikipédia:Neutralité de point de vue, le terme «états-unien» et ses variantes orthographiques ne doivent pas être utilisés lorsqu'il est possible d'utiliser le terme «américain» à leur place».
Implijet eo ivez gant er metoù enep-amerikan, en embannadurioù an altermondialisted , ar Réseau Voltaire, Jean-Luc MélenchonDa skouer: ,, Marine Le Pen , Republikanourien c'hall (evel lec'hienn "Comité Valmy"); DieudonnéE lec'hienn Quenel+, Alain SoralE lec'hienn.…

En italianeg
Gant « statunitense » e vez graet en italianeg, met gant « americano » aliesoc'h.

E portugaleg
Gant « estadunidense »Dicionário Houaiss.Dicionário Michaelis pe « estado-unidense »Será correcto dizer estado-unidense em lugar de norte-americano?
e vez graet e portugaleg Brazil, koulz ha gant « norte-americano », ar pezh a c'hallfe ober dave da annezidi Kanada pe Mec'hiko ivez.
Gant « norte-americano » kentoc'h e reer e Portugal.

E spagnoleg
An tri ger « norteamericano », « estadounidense » hag «americano»Real academia española, erbedet gant an Akademiezh spagnolek, a vez graet gante, hervez an dud pe an degouezh, met meur a bennad er Wikipedia spagnolek ne reont nemet gant ar ger estadounidensePennad diwar-benn Alamaned ar Stadoù-Unanet: :es:Germano-estadounidense; diwar-benn Stadunaniz e Mec'hiko:  :es:Inmigración estadounidense en México; diwar-benn Stadunaniz er Filipinez :es:Inmigración estadounidense en Filipinas; diwar-benn Kengor Olimpek SUA :es:Comité Olímpico Estadounidense, ..., met lavaret e vez bepred fútbol americano da skouer evit mell-droad amerikan.

Notennoù ha daveennoù

Liammoù diavaez
 :en:American (word)
 :es:Uso de la palabra americano
 :pt:Uso da palavra americano(a)

Rummad:Stadoù-Unanet Amerika